Бризбън

Бризбън (Брисбън) или Бризбейн (на английски: Brisbane, произнася се Бризбън, [ˈbɹɪzbən]) е град в Австралия, столица на щата Куинсланд. Метрополната зона на Бризбън има население от около 2,5 милиона души. Градът има около 940 000 жители, а в околностите живеят около 3,5 млн. души. Голям Бризбън произвежда над 9% от БВП на страната. История Градът е наречен на сър Томас Бризбън (1773 – 1860) – британски офицер и колониален управител, роден в град Ларгс, Шотландия. Преди британската колонизация Бризбън е известен сред местното племе на турбулите като 'Мееаан-джин'. През 1823 г. изследователят Джон Оксли открива река Бризбън, а през 1824 г. е основана първата затворническа колония в Радклиф. Само след година колонията е преместена в Норт Кий на река Бризбън – днес част от Централния бизнес квартал на Бризбън. През 1842 г. областта е открита за свободно заселване, а затворническата колония е закрита. През 1869 г. почти всички турбули вече са измрели. Малкото живи представители на това племе избягват от района с помощта на местния жител Том Петри. Когато Куинсланд се отделя от Нов Южен Уелс през 1859 г. и самата става колония, Бризбън е обявен за столица, но получава статут на град едва през 1902 г. През 1924 г. е прокаран Законът за град Бризбън, който дава на Бризбън местно самоуправление, което започва работа през 1925 г. По време на Втората световна война американските войници са настанени в града, който става щаб на генерал Дъглас Макартър, съюзническия командир на югозападния тихоокеански регион. Бризбън става жертва на 3 тежки наводнения от р. Бризбън: през 1864, 1893 и 1974 г. Икономика Най-развитите отрасли в Бризбън включват информационни технологии, финансови услуги, висше образование и администрация на публичния сектор, рафиниране на нефт, пристанищни товаро-разтоварни дейности, металообработване, туризъм. Повечето големи австралийски компании, както и многобройни международни компании, имат офиси в Бризбейн, докато много фирми в областта на електрониката имат дистрибуторски центрове във и около града. Складът на DHL Global Oceanic е разположен в Бризбън, както и централата на Азиатско-тихоокеанския аерокосмически център. Сред големите компании са Suncorp-Metway Limited, Flight Center, Sunsuper, Orrcon, Boeing Australia, Donut King, Wotif.com, WebCentral, PIPE Networks, Krome Studios, Mincom Limited, TechnologyOne, Thiess Pty Ltd и Virgin Australia. Бризбън има четвъртия най-висок среден доход на домакинство сред австралийските столици – 57 772 AUD. Побратимени градове Абу Даби, ОАЕ от 2009 г. Бризбейн, Калифорния, САЩ Гаосюн, Тайван от 1997 г. Кобе, Япония от 1985 г. Лакнау, Индия Окланд, Нова Зеландия от 1988 г. Семаранг, Индонезия от 1993 г. Теджън, Южна Корея от 2002 г. Хайдарабад, Индия Чунцин, Китай от 2005 г. Шънджън, Китай от 1992 г. Известни личности Родени в Бризбън Теа Астли (1925 – 2004), писателка Джасинда Барет (1972), актриса Дион Бийб (1968), кинематограф Матю Мичъм (1988), спортист Миранда Ото (1967), актриса Саманта Стосър (1984), тенисистка Лий-Анн Уолъс писателка Исабела Холанд (1992), тенисистка Клеър Холт (1988), актриса Исака Чернак (1989), футболист Даян Чиленто (1933 – 2011), актриса Боуен Янг (р. 1990), американски комик Спорт В Бризбън всяка година в началото на януари се провежда турнирът по тенис „Бризбън Интернешънъл“. Източници Външни препратки Сайт на града Bulgarian Association in Queensland